Aarón Sánchez

Aarón Sánchez Sánchez, nado na Coruña o 5 de febreiro de 1998, é un exfutbolista galego, que xogaba na demarcación de extremo dereito.

É irmán da tamén futbolista Carlota Sánchez e fillo de José Sánchez, que xogou no Deportivo Fabril na década de 1980.

 Traxectoria 
Formouse nas categorías inferiores do Deportivo da Coruña, sendo elixido o mellor cadete de España en 2014. 

Despois de ser un dos xogadores destacados no Xuvenil, en 2017 disputou a pretempada co primeiro equipo do Deportivo, e marcou un gol nun amigable contra o Arousa en Vilagarcía. Non obstante, ese verán acabou fichando polo Racing de Ferrol, co que debutou en Segunda División B xogando 9 partidos. 

En 2018 fichou polo Silva SD, equipo no que xogou 34 partidos e marcou 15 goles, converténdose nunha das revelacións da categoría. En xuño de 2019 regresou ao Deportivo da Coruña para xogar no Fabril as seguintes dúas tempadas. A súa andaina no filial saldouse cun total de 7 goles en 29 partidos. En setembro de 2020 fichou pola SCR Peña Deportiva, equipo eivisenco da Segunda División B.

En agosto de 2021 fichou polo Coruxo FC, da mesma categoría onde contou con poucos minutos de xogo. A continuación pasou ao Somozas, co que xogou na Terceira Federación, marcando 7 goles en 29 partidos.

Tras un breve paso polo Vélez, da Segunda Federación, traballou na secretaría técnica da Balompédica Linense. A continuación puxo rumbo aos Estados Unidos, onde estudou un mestrado, completando uns estudos que iniciara na Coruña cunha carreira de Ciencias do Deporte e varios mestrados. Nos Estados Unidos xogou ao fútbol universitario, ata que colgou as botas en 2025 para se dedicar por completo á súa empresa, Atlantic Sports, fundada xunto a Jorge Valín e que ten como obxectivo axudar a futbolistas a obter bolsas deportivas en universidades norteamericanas.

 Equipos 
TempadaEquipoCategoríaPXGTATV2017-2018  Racing de Ferrol2ª B90202018-2019  Silva SD3ª3415802019-2020  Deportivo Fabril3ª297502020-2021  SCR Peña Deportiva2ª B 14 4 1 02021-2022  Coruxo FC2ª RFEF 5 1 0 0
PX: Partidos xogados. G: Goles marcados. TA: Tarxetas amarelas. TV: Tarxetas vermellas.

 Notas 

 Véxase tamén 
 Ligazóns externas 
Ficha do xogador en transfermarkt.com
Ficha do xogador en lapreferente.com

Categoría:Nados en 1998
Categoría:Nados na Coruña
Categoría:Futbolistas da Coruña
Categoría:Centrocampistas de fútbol
Categoría:Xogadores do Deportivo da Coruña
Categoría:Xogadores do Racing de Ferrol
Categoría:Xogadores do Silva SD
Categoría:Xogadores do Deportivo Fabril
Categoría:Xogadores da SCR Peña Deportiva
Categoría:Xogadores do Coruxo FC
Categoría:Personalidades de Galicia sen imaxes